1 जूनपासून भारतातले व्यवहार हळूहळू सुरू व्हायला सुरुवात झाली आहे. पण दुसरीकडे कोरोना व्हायरसची लागण झालेल्या रुग्णांची संख्यासुद्धा वाढत चालली आहे. त्यामुळे सरकारने सोशल डिस्टन्सिंग राखण्याच्या सूचना प्रत्येकाला दिलेल्या आहेत.

कोरोना संकटादरम्यान शाळा-महाविद्यालयांना मार्च महिन्यात सुटी देण्यात आली तेव्हापासून शालेय संस्था बंदच होत्या. दरम्यान अनेक परीक्षा रद्द करण्यात आला.

यावर्षी 15 जूनपासून शैक्षणिक वर्ष 2020-21 सुरू होईल पण शाळा अद्याप सुरू होणार नाहीत, असा निर्णय महाराष्ट्र सरकारने घेतला आहे. 

पण शाळा कधी पूर्ववत सुरू होतील, याचं उत्तर सध्यातरी कुणाकडेच नाही. या पार्श्वभूमीवर अनेक शाळांनी मुलांना ऑनलाईन शिक्षण देण्याचा निर्णय घेतला आहे.

झूम, स्काईप यांसारख्या अपवरून मुलांचे क्लास घेतले जात आहेत. पण या यंत्रणेतही त्रुटी असल्याचं हळूहळू लक्षात येऊ लागलं आहे. 

त्यामुळे सोलापुरातील जुनी मिल कंपाऊंड परिसरातील नागेश करजगी ऑर्किड स्कूलने विद्यार्थ्यांना शिकवण्यासाठी चक्क टीव्ही चॅनल सुरू करण्याचा निर्णय घेतला. या टीव्ही चॅनलच्या माध्यमातून सकाळी 8 ते रात्री 9 पर्यंत विद्यार्थ्यांना ... आणखी 4000 वर्णांसाठी लेख सुरू ठेवा:
शिकवलं जात आहे. 

'चॅनल नंबर 999'

लॉकडाऊनमुळे शाळा-महाविद्यालयं बंद असल्यामुळे अनेक महाविद्यालयांनी ऑनलाईन शिक्षणाचा पर्याय स्वीकारला. पण यातील अडचणी लोकांना लक्षात येऊ लागल्या.

अनेकवेळा इंटरनेट आणि नेटवर्कच्या समस्येमुळे संपर्क तुटतो. मोबाईलवर विविध अॅप एकाचवेळी काम करत असल्यामुळे अनेक नोटिफिकेशन येत असतात. अशावेळी विद्यार्थ्यांचं लक्ष विचलित होऊ शकतं. शिवाय विद्यार्थी लहान स्क्रिनवर जास्त वेळ लक्ष केंद्रित करू शकत नाहीत. 

नागेश करजगी ऑर्किड स्कूलने सुरुवातीला ऑनलाईन क्लासची संकल्पना वापरली होती. पण यातील अडचणी आणि तक्रारी लक्षात आल्यानंतर या विषयावर चर्चा करण्यासाठी त्यांनी शाळेचे विश्वस्त आणि शिक्षकवर्गाची बैठक बोलावली.

यातील चर्चेनंतर विद्यार्थ्यांना शिक्षण देण्यासाठी टीव्ही चॅनल सुरू करण्याचा निर्णय घेण्यात आला, अशी माहिती शाळेचे संस्थापक आणि संचालक कुमार करजगी यांनी दिली. 

ते सांगतात, "कोरोना व्हायरसमुळे येणारा काही काळ शाळा सुरू करणं शक्य नाही. म्हणून विद्यार्थ्यांना शिकवण्यासाठी इतर पर्यायांचा अवलंब करावा लागणार आहे. महाविद्यालयीन विद्यार्थी एक वेळ ऑनलाईन क्लासमध्ये गंभीरपणे उपस्थित राहू शकतात. पण बालवाडी किंवा प्राथमिक शाळेतील लहान मुलांकरिता ऑनलाईन क्लास उपयोगाचे नाहीत. शिवाय त्यांच्या हाती इंटरनेटची सुविधा इतक्या लहान वयात देणं धोकादायक आहे. 

लहान स्क्रिनमुळे त्यांना डोळ्याचे लहान वयातच डोळ्याचे विकार जडण्याची शक्यता आहे. या सगळ्या बाबींचा विचार करून आम्ही टीव्ही चॅनल उघडण्याचा निर्णय घेतला."

"त्यासाठी आम्ही भिमा रिद्धी डिजिटल सर्व्हीस (इन केबल नेटवर्क) यांच्याशी संपर्क साधला. त्यांनीही पैशाचा विचार न करता, कमी दरात याबाबत करार करण्याची तयारी दर्शवली. यानंतर चॅनल नंबर 999 वर नागेश करजगी स्कूलचं टीव्ही चॅनल सुरू करण्यात आलं,

शाळेत टीव्ही चॅनलसाठीचा संपूर्ण सेटअप उभारण्यात आला. 6 तंत्रज्ञ या चॅनलचं तांत्रिक काम पाहतात. त्यांच्या मदतीने शाळेचे 85 शिक्षक आपले क्लास घेत असल्याचं संचालक कुमार करजगी सांगतात.

प्रत्येक वर्गासाठी विशिष्ट टाईम-स्लॉट

आपण टीव्ही चॅनलवर विविध सिरीयल पाहतो. बातम्या पाहतो. टीव्ही चॅनलवर प्रत्येक कार्यक्रमाची वेळ ठरलेली असते. त्याचप्रमाणे करजगी स्कूलच्या चॅनल नंबर 999 वरसुद्धा क्लासच्या 'प्रसारणाचं' स्वतंत्र असं वेळापत्रक बनवण्यात आलं आहे.

करजगी स्कूलमध्ये पहिली ते...